ট্রয়ের যুদ্ধের কারণে যখন আগামেমনন মাইসিনি ত্যাগ করেন, ঈজিস্থাস আগামেমননের স্ত্রী ক্লাইটেমনেস্ট্রাকে প্রলুব্ধ করেন, আর এই পরকীয়া যুগল আগামেমননের ফিরবার পর তাকে হত্যা করার ষড়যন্ত্র করেন। তারা সফলও হন। আগামেমনন ও তার নতুন রক্ষিতা কাসান্দ্রাকে হত্যা করার পর ক্লাইটেমনেস্ট্রা ও ঈজিস্থাসের নবগঠিত সংসারে তিন সন্তানের জন্ম হয়: এলেটিস, এরিগোনি ও হেলেন। হেলেন শৈশবেই মারা যায়।